|  |  |
| --- | --- |
|  | **KINNITATUD**Siseministri 14.07.2021 käskkirjaga nr 1-3/71 „Riigieelarvelise toetuse andmise kord“Lisa 1 |
|  |  |

**riigieelarvelise TOETUSE lepingu nr {viit}**

**ERItingimused**

**Eesti Vabariik Siseministeeriumi** kaudu, keda esindab [põhimääruse või volituse] (vastavalt sellele, mille alusel esindaja esindab) alusel [isiku ametinimetus] [ees- ja perekonnanimi] (edaspidi *toetuse andja*),

ja

**[juriidilise isiku nimi]**, keda esindab [põhikirja, põhimääruse või volituse] (vastavalt sellele, kes on toetuse saaja ja mille alusel esindaja esindab) alusel [isiku ametinimetus] [ees- ja perekonnanimi] (edaspidi *toetuse saaja*), keda nimetatakse lepingus ka eraldi *pool* ja koos *pooled*,

**lähtudes** [ministri või kantsleri käskkirja kuupäev, number ja nimetus (võib olla ka ministri protokolliline otsus), Vabariigi Valitsuse korraldus või Riigikogu alalise komisjoni otsus toetuse andmise kohta või strateegilise partneriga sõlmitud koostööleping, milles on kokku lepitud toetuse eraldamine] ja toetuse saaja [kuupäev] esitatud taotlusest ning poolte ühisest huvist [ühise huvi kirjeldus, nt *arendada*, *toetada*, *tagada*], leppisid kokku järgmises.

1. **Üldsätted**
	1. Leping koosneb eri- ja üldtingimustest.
	2. Lepingu üldtingimused on kehtestatud [käskkirja kuupäev, number ja pealkiri] (edaspidi *üldtingimused*).
	3. Lepingu sõlmimisega kinnitab toetuse saaja, et ta juhindub lisaks eritingimustele ka üldtingimustest ja need on talle arusaadavad.
	4. (punkt sätestada vajaduse korral) Toetuse saaja on teadlik, et antav toetus on käsitatav vähese tähtsusega abina ning et toetuse kasutamisel peab lähtuma komisjoni määruses EL nr 1407/2013 sätestatud üldpõhimõtetest.

**2. Toetus**

2.1. Toetuse andja eraldab toetuse saajale [aasta number].aasta riigieelarve seaduse [viide jooksva aasta riigieelarve seaduse paragrahvile, osale, jaole] artiklis 45 [vajaduse korral lisada objektikood ning kindlasti esitada projektikood SAP-is ja tegevusala] toetuse (edaspidi *toetus*) riigieelarvest summas [numbritega (summa ka sõnadega)] eurot.

2.2. Toetus on määratud [toetuse kasutamise eesmärk või tegevuse kirjeldus] (vajaduse korral siduda üksikasjalik kirjeldus lisaga).

2.3. Toetuse andja kannab toetuse saaja arvelduskontole [number]punktis 2.1 määratud summa [kümne tööpäeva jooksul pärast seda, kui pooled on lepingu allkirjastanud] / [järgmise maksegraafiku kohaselt:

2.3.1. [kuupäev] [summa]

2.3.2. [kuupäev] [summa].

[või lepingu lisa nr … järgi].

2.4. Punktis 2.2 nimetatud tegevus peab olema tehtud hiljemalt [kuupäev].

1. **Aruannete koostamine ja esitamine**

Toetuse saaja kohustub esitama järgmised toetuse kasutamise aruanded:

* 1. finantsaruanne ajavahemiku [ajavahemik numbritega] (lisada vajaduse korral) kohta [mis kuupäeva seisuga] hiljemalt [kuupäevaks] lisa [nr] „Toetuse kasutamise finantsaruanne“ kohaselt;
	2. tegevus- ja tulemusaruanne ajavahemiku [ajavahemik numbritega] (lisada vajaduse korral) kohta [mis kuupäeva seisuga] hiljemalt [kuupäevaks] lisa [nr] „Toetuse kasutamise tegevus- ja tulemusaruanne“ kohaselt.

**4. Poolte kontaktisikud**

4.1. Toetuse andja kontaktisik lepingu täitmisel on [osakond, ametinimetus, isikunimi], kelle telefoninumber on [number] ja e-posti aadress on [aadress].

4.2. Toetuse andja kontaktisik on lepingus määratud aruannete ja tegevuse tulemuslikkuse hindamisega seotud õiguste ja kohustuste vahetu teostaja.

4.3. Toetuse saaja kontaktisik lepingu täitmisel on [nimi], kelle telefoninumber [number] ja e-posti aadress on [aadress].

**5. Lepingu dokumendid**

5.1. Lepingu lahutamatud dokumendid on:

5.1.1. Lisa 1. [Pealkiri];

5.1.2. Lisa 2. [Pealkiri].

5.2. Lepingudokumentide tähtsuse järjekord alates tähtsaimast on järgmine: eritingimused, lepingu lisad, üldtingimused. Vastuolude korral lähtutakse dokumendist, mis on tähtsam.

5.3. Toetuse saaja on teadlik, et leping on avalik, välja arvatud lepingu osad, milles esitatud teave on avaliku teabe seaduse kohaselt tunnistatud asutusesiseseks kasutamiseks.

**6. Lepingu kehtivus**

6.1. Leping jõustub, kui sellele on alla kirjutanud mõlemad pooled, ja see kehtib, kuni pooled on lepingukohustused nõuetekohaselt täitnud. (Kui Siseministeerium loeb põhjendatuks kulutusi, mida toetuse saaja on teinud enne lepingu sõlmimist, lisage järgmine lause.) Lepinguline tegevus loetakse lepinguga kooskõlas olevaks alates [tagasiulatuv kuupäev].

6.2. Leping on allkirjastatud digitaalselt.

**7.** **Erisätted** (Punkt sätestada vajaduse korral, kui on vaja reguleerida tingimused, mida üldtingimused ei kajasta, või on vaja kehtestada erisus üldtingimustest. Näiteks)

7.1. Toetuse saajal on kooskõlastatult toetuse andja kontaktisikuga õigus suurendada või vähendada lisas nr [number] olevaid summasid eelarveartiklite vahel, muutmata lepingu kogumaksumust. või

7.2. Toetuse saaja kohustub toetuse kasutamise ajavahemikul koostatud infomaterjalidel (veebilehtedel, trükistel, esitlusmaterjalidel jts) ning elluviidavate tegevuste esitlemisel kasutama Siseministeeriumi logo või viidet „Projekti/tegevust rahastab Siseministeerium“. Enne infomaterjalide trükkimist või avalikustamist on toetuse saaja kohustatud Siseministeeriumi logo kasutuskohad ja kujunduse kooskõlastama toetuse andja kontaktisikuga.

7.3. Toetuse abil soetatud vara sihipärase kasutamise periood on [ajavahemik numbritega].

**Poolte allkirjad ja rekvisiidid**

|  |  |
| --- | --- |
| Toetuse andja(allkirjastatud digitaalselt)[ees- ja perekonnanimi]SiseministeeriumPikk 61, 15065 Tallinn tel 612 5008e-post info@siseministeerium.eeak EE891010220034796011, SEB viitenumber 2800045849saaja Rahandusministeerium | Toetuse saaja(allkirjastatud digitaalselt)[ees- ja perekonnanimi][juriidilise isiku nimi]rg-kood [number][aadress]tel [number]e-post [meiliaadress]ak [number, panga nimi]viitenumber [number]saaja [pangas kasutatav nimi] |

**Riigieelarvelise toetuse lepingu üldtingimused**

1. **Üldsätted**
	1. Riigieelarvelise toetuse lepingu eri- ja üldtingimuste (edaspidi ühiselt *leping*) eesmärk on reguleerida Siseministeeriumi (edaspidi *toetuse andja*) ja toetust saava juriidilise isiku (edaspidi *toetuse saaja*) vahel lepingu alusel ja sellega seoses tekkivaid õigussuhteid.
	2. Poolte õiguste ja kohustuste aluseks on Eestis kehtivad õigusaktid, toetuse saaja taotlus ning leping ja selle lisad.
	3. Toetuse saaja kinnitab, et on teavitanud toetuse andjat enne lepingu sõlmimist, kui ta on sama riigieelarvelise toetuse kasutamise eesmärgi saavutamiseks on riigieelarvelist toetust juba saanud.
	4. Toetuse andja ja toetuse saaja, ühiselt nimetatud kui *pooled*, kinnitavad, et lepingu sõlmimisega ei ole nad rikkunud ühtegi enda suhtes kehtiva seaduse, põhikirja või muu normatiivakti sätet ega ühtegi endale varem sõlmitud lepingute ja kokkulepetega võetud kohustust.

**2. Lepingu ese**

Lepingu ese on lepingu eritingimustes nimetatud eesmärgi saavutamiseks toetuse saajale rahaliste vahendite eraldamine (edaspidi *toetus*).

**3. Poolte õigused ja kohustused**

3.1. Toetuse saajal on õigus:

3.1.1. kasutada toetust lepingus ja selle lisades nimetatud eesmärgil;

3.1.2. saada toetuse andjalt vajaduse korral kirjalikke juhiseid, kuidas toetust kasutada.

3.2. Toetuse saajal on kohustus:

3.2.1. kasutada toetust eesmärgipäraselt ja säästlikult ning vastavuses lepingu ja selle lisadega. Kulud peavad olema põhjendatud, vajalikud ja tõhusad ning tehtud toetatava tegevuse käigus;

3.2.2. kasutada toetust avalikes huvides ja mitte otseselt tulu teenimiseks;

3.2.3. järgida toetuse kasutamisel ja toetuse edasiandmisel riigihangete seaduse nõudeid;

3.2.4. kasutada toetust mittemajanduslikuks tegevuseks riigiabi mõiste tähenduses, välja arvatud vähese tähtsusega abi korral. Toetuse saaja on teadlik, et selle nõude täitmata jätmisel võib olla tegemist riigiabiga Euroopa Liidu toimimise lepingu artikli 107 lõike 1 mõttes ja et ebaseaduslik või väärkasutatud riigiabi tuleb riigiabi saajal tagastada;

3.2.5. pidada eraldi arvestust toetusest tehtavate kulutuste kohta raamatupidamise seaduse nõuete kohaselt;

3.2.6. esitada õigeks ajaks lepingus nimetatud aruanded;

3.2.7. tagastada lepingus määratud toetuse kasutamise ajavahemikul kasutamata jäänud toetuse või selle osa toetuse andjale kümne tööpäeva jooksul finantsaruande kinnitamisest arvates. Kui toetusest jääb kasutamata vähem kui seitse eurot, siis kasutamata jäävat osa ei tagastata;

3.2.8. tagastada toetus punktide 5 ja 10.3 kohaselt;

3.2.9. võimaldada toetuse andjal või tema määratud isikul ja Rahandusministeeriumil kontrollida toetuse kasutamise eesmärgipärasust, esitatud aruannete õigsust ja toetuse kasutamise vastavust lepingule ja õigusaktidele;

3.2.10. vastata toetuse andja arupärimistele lepingu täitmise kohta ja esitada vajalikud dokumendid tutvumiseks kümne tööpäeva jooksul arupärimise esitamisest arvates;

3.2.11. teavitada toetuse andjat viivitamata asjaoludest, mis takistavad või mõjutavad või mis võivad takistada või mõjutada toetuse lepingujärgset kasutamist;

3.2.12. teavitada toetuse andjat viivitamata, kui toetuse kasutamise vajadus muutub või kui toetuse kasutamise tegelik vajadus erineb lepingus määratust, ja teha toetuse andjale ettepanek lepingut muuta;

3.2.13. tagada, et lepingulistesse tegevustesse kaasatud partner vastab käesoleva lepingu tingimustele;

3.2.14. katta toetusega vaid abikõlblikke kulusid, mis peavad olema taotluse eelarves üksikasjalikult lahti kirjutatud või toetuse andja otsusega määratud, vastama toetatava tegevuse eesmärkidele ja tegevustele, olema sobivad, vajalikud ja tõhusad ning tekkinud toetatava tegevuse käigus;

3.2.15. mitte katta toetusest toetuse saajaga seotud isikute huvide konflikti olukorras tehtud kulusid;

3.2.16. mitte katta toetusest kulusid tegevustele, mille eesmärk on juba saavutatud;

3.2.17. [lisada vajaduse korral] viidata kõigis toetust puudutavates sõnumites ja kanalites toetuse andjale.

3.3. Toetuse andjal on õigus:

3.3.1. kontrollida igal ajal toetuse eesmärgipärast ja säästlikku kasutamist;

3.3.2. nõuda toetus tagasi punktide 5 ja 10.3 kohaselt;

3.3.3. kohaldada lepingus ettenähtud sanktsioone, kui toetuse saaja ei täida nõuetekohaselt lepingut ning ei järgi õigusakte või kui lepingu täitmise ajal ilmnevad asjaolud, mis oleksid välistanud toetuse andmise;

3.3.4. esitada kirjalikke soovitusi toetuse eesmärgipäraseks ja säästlikuks kasutamiseks;

3.3.5. saada lepingukohustuste täitmiseks toetuse saajalt teavet toetuse kasutamisest ja tutvuda dokumentidega, sealhulgas esitada arupärimisi toetuse kasutamise kohta;

3.3.6. kontrollida toetuse kasutamist toetuse kasutamisega seotud asukohas kohapeal.

3.4. Toetuse andjal on kohustus:

3.4.1. maksta toetuse saajale toetust lepingus määratud korras;

3.4.2. teha lepingu raames järelevalvet lepingu nõuetekohase täitmise üle;

3.4.3. hinnata toetuse eesmärgipärast ja säästlikku kasutamist.

**4. Aruannete koostamine ja esitamine**

4.1. Toetuse saaja on kohustatud esitama finantsaruande, toetuse kasutamise tegevus- ja tulemusaruande ning vajaduse korral teised lepingus ettenähtud aruanded. Toetuse kasutamise finantsaruanne peab andma ülevaate tegevuskuludest, sealhulgas kululiikidest kalkulatsiooni ja tegelikkuse järgi. Kõik toetuse kasutamisel tekkinud kulud peavad olema tõendatud arvete või võrdväärse tõendusväärtusega raamatupidamis-dokumentidega. Toetuse kasutamise tegevus- ja tulemusaruandes peab olema ülevaade elluviidud tegevustest ja nende olulisematest tulemustest ning kirjeldatud, kas tegevuste elluviimisel esines kõrvalekaldeid, ja kui esines, siis milliseid.

4.2. Toetuse andja kontaktisik annab lepingu kohaselt esitatud aruande kohta hinnangu kümne tööpäeva jooksul aruande saamisest arvates.

4.3. Kui aruandes ei ole lepingus nimetatud tegevuste kohta piisavalt teavet, nõuab toetuse andja kontaktisik toetuse saajalt aruandes esinevate puuduste kõrvaldamist. Toetuse saajal tuleb puudused kõrvaldada kümne tööpäeva jooksul.

4.4. Kui toetuse andja kontaktisikul on põhjendatud kahtlus, et toetuse saaja ei ole esitanud aruandes kõiki nõutud andmeid või on aruandes esitanud eksitavat teavet, võib kontaktisik küsida lisateavet toetuse kasutamise kohta. Sealhulgas on kontaktisikul õigus tutvuda dokumentidega, küsida tõendeid tegevuste toimumise ja tulemuste kohta ja muud sellist.

4.5. Kui toetuse andja kontaktisik ei kiida aruannet heaks, täiendab või parandab toetuse saaja aruannet ja esitab selle toetuse andjale uuesti kümne tööpäeva jooksul. Toetuse andja kontaktisik annab täiendatud või parandatud aruandele hinnangu hiljemalt kümne tööpäeva jooksul aruande saamisest arvates. Kui lepingus on toetuse väljamakse seotud aruande heakskiitmisega, on toetuse andjal õigus kuni aruande heakskiitmiseni toetuse väljamakse tegemine peatada.

4.6. Toetuse saaja esitatud aruannete õigsust, toetuse saamise tingimuseks olevate asjaolude paikapidavust ja toetuse lepingukohast kasutamist on igal ajal õigus kontrollida toetuse andjal või tema määratud isikul või Rahandusministeeriumil.

**5. Poolte vastutus**

5.1. Toetuse andjal on õigus nõuda tagasi kogu toetus, kui selgub, et toetuse saaja ei kasutanud toetust lepingus ettenähtud tegevuseks, jättis lepingukohustuse täitmata, ei ole taotluse esitamisel või toetuse kasutamisel järginud õigusakte või kui lepingu täitmise ajal ilmnevad asjaolud, mis oleksid välistanud toetuse andmise.

5.2. Toetuse andjal on õigus nõuda toetus tagasi osas, mida toetuse saaja ei ole kasutanud lepingus ettenähtud tegevusteks. Kohustus tõendada toetuse sihi- ja õiguspärast kasutamist on toetuse saajal.

5.3. Toetuse täielikul või osalisel tagasinõudmise korral on toetuse saaja kohustatud nõutud summa määratud tähtpäevaks tagasi maksma. Kui nõutud summat tähtpäevaks ei tagastata, võib toetuse andja nõuda toetuse saajalt maksetähtpäevale järgnevast päevast viivist 0,2% tasumata summast iga tasumisega viivitatud päeva eest.

5.4. Pooled on teadlikud, et lepingukohustuste täitmata jätmisel või mittenõuetekohasel täitmisel vastutavad nad teise poole ees lepingus ja õigusaktides sätestatud ulatuses. Teisele poolele lepingu rikkumisega tekitatud kahju hüvitab kahju tekitanud pool 30 päeva jooksul nõude esitamisest arvates.

5.5. Kui toetuse saaja ei täida lepingukohustusi või ei täida neid nõuetekohaselt, on toetuse andjal õigus:

5.5.1. nõuda leppetrahvi kuni 10% toetusest. Leppetrahvi nõudmine ei mõjuta toetuse andja õigust nõuda toetuse saajalt ka kahju hüvitamist. Toetuse saaja kohustub leppetrahvi tasuma kümne tööpäeva jooksul toetuse andja kirjaliku nõude kättesaamisest arvates;

5.5.2. teha toetuse saajale hoiatus ja ettepanek lepingu rikkumine mõistliku aja jooksul lõpetada. Kui toetuse saaja ei lõpeta toetuse andja määratud aja jooksul lepingu rikkumist või ei teata rikkumist vabandavatest asjaoludest, on toetuse andjal õigus lepingust taganeda või leping üles öelda, teatades sellest toetuse saajale kirjalikult, ja nõuda toetuse saajalt toetuse tagastamist osaliselt või täies mahus. Lepingust taganemine või selle ülesütlemine ei välista leppetrahvi kohaldamist.

**6. Toetuse kasutamise tulemuslikkuse hindamiskriteeriumid**

6.1. Lepingu eesmärgi täitmise tulemuslikkuse hindamisel arvestatakse järgmist:

* + 1. lepingus määratud eesmärk on kavandatud ulatuses saavutatud;
		2. lepingus määratud tegevus on ellu viidud lepingus ettenähtud tingimustel ja korras;
		3. toetuse andjal ei ole pretensioone lepingu täitmise ega aruannete kohta.

**7. Vääramatu jõud**

7.1. Pooled käsitavad vääramatu jõuna võlaõigusseaduse § 103 lõikes 2 nimetatud asjaolusid.

7.2. Pooled vabanevad lepingust tulenevate ja sellega seotud kohustuste täitmisest osaliselt või täielikult, kui seda takistavad vääramatu jõuna käsitatavad asjaolud, sealjuures on pooled kohustatud rakendama meetmeid, et hoida ära teisele poolele kahju tekitamine ning tagada võimaluste piires oma lepingust tulenevate ja sellega seotud kohustuste täitmine.

7.3. Pool, kelle tegevust lepingujärgsete kohustuste täitmisel takistavad vääramatu jõu põhjustatud asjaolud, on kohustatud sellest kohe teisele poolele teatama vähemalt kirjalikku taasesitamist võimaldavas vormis.

7.4. Vääramatu jõuna käsitatavate asjaolude esinemist tõendab pool, kes vääramatu jõu esinemisele viitab.

7.5. Kui vääramatu jõu tõttu on poole lepingukohustuste täitmine takistatud enam kui 90 päeva järjest, võivad pooled lepingust taganeda või lepingu üles öelda. Lepingust taganemise korral toimub lepingu alusel üleantu tagasitäitmine.

**8. Lepinguga seotud teated**

8.1. Lepinguga seotud teated peavad olema esitatud vähemalt kirjalikku taasesitamist võimaldavas vormis, välja arvatud juhtudel, kui sellised teated on informatsioonilise iseloomuga, ning teadete sisu ja nende edastamisega ei kaasne teisele poolele õiguslikke tagajärgi.

8.2. Lepinguga seotud kirjalikku taasesitamist võimaldavas vormis teateid võivad esitada ka poolte kontaktisikud.

8.3. Kui lepingu kontaktisik, kontaktandmed, pangarekvisiitid või muud andmed muutuvad, on pooles sellest kohustatud teineteist teavitama kirjalikku taasesitamist võimaldavas vormis. Vastasel korral on õigus eeldada, et kõik varem teada antud poolte andmed kehtivad ja nende kohaselt edastatud teated on pooled kätte saanud.

8.4. Pooled vastutavad teisele poolele edastatud lepingu täitmist puudutavate andmete õigsuse eest.

**9. Lepingu muutmine**

9.1. Lepingut muudetakse poolte kokkuleppel.

9.2. Kõik lepingumuudatused jõustuvad pärast nende allakirjutamist mõlema poole poolt või poolte poolt kirjalikult määratud tähtajal.

9.3. Kui mõlemad pooled on nõus lepingut muutma, vormistatakse lepingumuudatus kirjalikult lepingu lisana. Vastasel korral on lepingumuudatused tühised.

9.4. Lepingut ei pea muutma, kui toetuse saaja kooskõlastatult toetuse andja kontaktisikuga suurendab või vähendab summasid eelarveartiklite vahel, muutmata lepingu kogumaksumust.

9.5. Tegevust, mis on tehtud lepingus määratud tähtajast hiljem ja mille kohta ei ole vormistatud lepingu muutmist, ei rahastata toetuse arvelt.

**10. Lepingu lõpetamine**

10.1. Lepingu võib ennetähtaegselt lõpetada poolte kokkuleppel. Pool esitab lepingu ennetähtaegse lõpetamise ettepanekus lepingu lõpetamise põhjuse ja kõik vajalikud dokumendid. Kui mõlemad pooled on lepingu lõpetamisega nõus, vormistatakse lepingu lõpetamine kirjalikult.

10.2. Poolel on õigus lepingust taganeda või leping üles öelda sellest teisele poolele kirjalikult 14 päeva ette teatades järgmistel juhtudel:

10.2.1. teine pool on lepingukohustusi oluliselt rikkunud;

10.2.2. kui lepingu täitmine on võimatu punktis 7 sätestatu järgi.

10.3. Lepingu ennetähtaegsel lõpetamisel on toetuse saaja kohustatud kümne tööpäeva jooksul tagastama toetuse andjale toetuse selle osa, mida lepingu lõpetamise seisuga ei ole kasutatud.

**11. Lõppsätted**

11.1. Pooled kohustuvad võtma meetmeid, et lahendada lepinguvaidlused läbirääkimiste teel, mitte kahjustades seejuures teise poole lepingust tulenevaid ja seaduslikke huve. Kui kokkuleppele ei jõuta, lahendatakse lepingust tulenevad vaidlused Eesti seaduste kohaselt.

11.2. Kui mõni lepingusäte on vastuolus Eesti õigusaktidega, ei mõjuta see teiste lepingusätete kehtivust.